ٹیوکریم سکوروڈونیا

Teucrium scorodonia
اس دوا کو ڈاکٹر مارٹینی نے نہایت عجیب و غریب واقعہ سے متاثر ہو کر ہومیو پیتھی میں داخل کیا
تھا وہ لکھتے ہیں کہ ایک تیس برس کا مریض جو تپ دق کے آخری درجہ میں تھا اور جس کے ایک پھیپھڑے کے اوپر کے حصے میں کافی خلا پیدا ہو چکا ہے علاج کے لیے میرے پاس آیا میں نے لاعلاج سمجھ کر جواب دے دیا۔
ایک برس بعد مجھے اس مریض کو دیکھنے کا اتفاق ہوا اور میری حیرت کی کوئی انتہا نہ رہی جب میں نے اسے تندرست و توانا دیکھا.
پوچھنے پر اس نے بتایا کہ ایک بڑھیا کے کہنے پر اس نے اس دوا کے پتے کھانے شروع کیے اور برابر کھاتا رہا اس کے پتوں کے اثر سے اس کی دق وغیرہ رفع ہو گئی.( اس میں ہومیو پیتھک ڈاکٹرز کے لیے سبق ہے آپ بھی ریسرچ کریں )
ڈاکٹر کوپر کہتے ہیں کہ میں نے اس دوا کو مزمن کھانسی اور پھیپھڑوں کی دق میں جہاں بلغم زیادہ مقدار میں نکلتا ہے بہترین پایا.
ڈاکٹر کلارک نے اس دوا کی پانچ سے دس قطرے کی خوراکیں دن میں تین بار دے کر ہوا کی نالیوں کے نزلہ میں اور دق کے اثرات کو جب کہ دق کا مادہ پھیپھڑوں میں جمع ہو چکا تھا اور پیپ ملا بلغم آ رہا تھا میں نمایاں کامیابی حاصل کی.
ڈاکٹر کریکولن نے ایک مریض جس کے خصیئے دس سال سے بڑھ چکے تھے اور تشخیص یہ ہوئی تھی کہ دق کا مواد خصیوں میں آ چکا ہے
اس دوا کے مسلسل تین ماہ کے استعمال سے خصیئے نرم پڑ گئے۔
یہ دوا خصوصاً دبلے پتلے نوجوان آدمیوں کے لیے مفید ہے جن کے پھیپھڑوں ، غدودوں ، ہڈیوں و آلات بول تناسل میں دق کا تاثر ہو.
یہ دوا پھیپھڑوں کی دق میں جہاں بلغم پیپ کا سا ہو اور مقدار میں زیادہ استسقاء ، ورم خصیہ میں یا خصیوں کے سخت ہو جانے میں غدودوں کے بڑھ جانے میں ایک بہترین دوا ہے
طاقت:
مدرٹنکچر اور اونچی طاقتیں
تعلق:
بیسی لینم ٹیوبر کولینم ، ٹیو کریم میرم ویرم
Muhammad Gulzar Khan
03094563609۔